তিরুমালা রাম বিগ্রহ
তিরুমালা রাম বিগ্রহ হল ভারতের অন্ধ্রপ্রদেশ রাজ্যের তিরুমালা শহরের বেঙ্কটেশ্বর মন্দিরে প্রতিষ্ঠিত বিগ্রহগুলির অন্যতম। উক্ত মন্দিরটি হিন্দু দেবতা বিষ্ণুর অবতার বেঙ্কটেশ্বরের মন্দির হলেও, এই মন্দিরে বিষ্ণুর অপর দুই অবতার রাম ও কৃষ্ণের বিগ্রহও প্রতিষ্ঠিত। তিরুমালা রাম বিগ্রহের সঙ্গে তার পত্নী সীতা, ভ্রাতা লক্ষ্মণ ও দাস হনুমানের বিগ্রহও দেখা যায়।